Knut

**Knut** er et mannsnavn med opprinnelse i det norrøne ordet *knútr* som betyr «knute». *Knútr* var den norrøne, og *Knut* den gammeldanske og gammelsvenske formen av navnet.

*Knut* har navnedag 13. januar i Sverige og Finland og 7. januar i Norge. *Knud* har navnedager 7. januar og 10. juli i Danmark. *Nuutti* har navnedag 13. januar i Finland.

## Utbredelse
I Flateybok oppgis det at Gorm den gamles far som het *Knud*, vokste opp som hittebarn og slave, men endte som konge. At Gorms far faktisk het Knud, er sannsynlig, for hans eldste sønn het Knud Danaast. Allerede dengang må navnet ha vært i vanlig bruk, for *Knudstrup* er et alminnelig stedsnavn, også i Danelagen, og det forekommer i Normandie, der det også opptrer som slektsnavn. *Förstemanns Namenbuch* nevner et oldhøytysk *Chnuz* for perioden 774 - 786, og en *Knut* er kjent fra nederlandsk område i 834. Den første med navnet i Norge er Knútr af Jathri rundt år 1150, men han var dattersønn av Svein Estridsson, og trolig oppkalt etter slektninger i det danske kongehuset. *Knut* var et vanlig navn i Norge i middelalderen. Over 30 forskjellige personer med navnet er nevnt i Regesta Norvegica. Til Sverige kom navnet med svenske krigere i Knud den stores hær, og ved inngifte mellom danske og svenske fyrsteslekter. På latin er det blitt til *Canutus* (= den gråhårede, ærverdige). I England opptrer formene *Canute* og *Cnut* side om side i Domesday Book fra 1086.

*Knut* er kjent brukt i Norge i middelalderen, men var ikke blant de vanligste mannsnavnene. Bare 35 personer med navnet er nevnt i Regesta Norvegica.
*Knudt* og *Knud* var svært vanlige mannsnavn i Norge på 1500-tallet. Over 770 personer med disse navnene er nevnt i Norske Lensrekneskapsbøker 1548-1567.
*Knut* var det sjuende mest brukte mannsnavnet i Norge på første halvdel av 1600-tallet. Knut har vært blant de mest populære døpenavnene i Norge fra slutten av 1800-tallet og fram til ca. 1970, med en topp i 1945.

*Knut* er i dag et vanlig navn i Norge og Sverige, mens *Knud* er vanlig i Danmark.

|}

## Kjente personer med navnet
* Knut II av Danmark (ca. 995&ndash;1035), konge av Danmark 1018&ndash;1035 og konge av England 1016&ndash;1035
* Knud Knudsen (1812&ndash;1895), norsk språkforsker 
* Knut Dale (1834&ndash;1921), norsk spelemann
* Knute Nelson (1843&ndash;1923), amerikansk politiker
* Knut Hamsun (1859&ndash;1952), en av Norges mest betydelige forfattere
* Knute Rockne (1888&ndash;1931), norsk-amerikansk utøver i amerikansk fotball
* Knut Nystedt (1915&ndash;2014), norsk komponist
* Knut Wigert (1916&ndash;2006), norsk skuespiller
* Knut Steen (1924&ndash;2011), norsk skulptør
* Knut Frydenlund (1927&ndash;1987)  norsk politiker og utenriksminister (Ap)
* Knut Risan (1930&ndash;2011), norsk skuespiller
* Knut Bohwim (1931&ndash;2020), norsk skuespiller, produksjonsleder og regissør
* Knut Andersen (1931&ndash;2019), norsk filmregissør
* Knut Bjørnsen (1932&ndash;2008), norsk skøyteløper og skøytekommentator
* Knut «Kupper'n» Johannesen (1933&ndash;), norsk skøyteløper
* Knut Skram, (1937&ndash;), norsk operasanger
* Knut Th. Gleditsch (1938&ndash;2001), norsk sportskommentator
* Knut Faldbakken (1941&ndash;), norsk forfatter
* Knut T. «Sputnik» Storbukås (1943&ndash;), norsk musiker
* Knut Haavik (1943&ndash;2019), norsk redaktør
* Knut Riisnæs (1945&ndash;2023), norsk musiker
* Knut Lystad (1946&ndash;), norsk skuespiller
* Knut Vollebæk (1946&ndash;), norsk norsk politiker og utenriksminister (KrF)
* Knut Buen (1948&ndash;), norsk musiker
* Knut Borge (1949&ndash;2017), norsk programleder og komiker 
* Knut Hjeltnes (1951&ndash;2024), norsk friidrettsutøver
* Knut Olsen (1953&ndash;2011), norsk journalist og programleder
* Knut Torbjørn Eggen (1960&ndash;2012), norsk fotballtrener
* Knut Reiersrud (1961&ndash;), norsk musiker
* Knut Nærum (1961&ndash;), norsk komiker
* Knut Nesbø (1961&ndash;2013), norsk journalist og musiker
* Knut Erik Østgård (1964&ndash;), norsk vokalist
* Knut Storberget (1964&ndash;)  norsk politiker og justisminister (Ap)
* Knut Jørgen Røed Ødegaard (1966&ndash;), norsk astrofysiker
* Knut Frostad (1967&ndash;), norsk seiler
* Knut Holmann (1968&ndash;), norsk padler
* Knut Tørum (1971&ndash;), norsk fotballtrener
* Knut Arild Hareide (1972&ndash;), norsk politiker (KrF)
* Knut Anders Sørum (1976&ndash;), norsk musiker
* Knut Joner (1987&ndash;), norsk skuespiller
* Knut Marius Djupvik (1988&ndash;), norsk sanger

## Annen bruk av navnet
* Hopalong Knut – ska-band
* Ingeniør Knut Berg på eventyr – tegneserie
* Knut (isbjørn)

## Se også
* Knute

## Referanser


## Eksterne lenker
*